
Aquest document pretén exposar amb brevetat algunes de les 
idees necessàries per entendre la crisi econòmica, assumint 
que es tracta d'un fenomen indestriable del funcionament del 
sistema capitalista. 


En relata els esdeveniments més destacats que s'han anat 
succeint i les conseqiiències que ha provocat, des d'una òptica 
anticapitalista i posant accent en les repercussions sobre la 
classe treballadora. 

1. INTRODUCCIÓ: EL CAPITALISME I LES CRISIS 


Les crisis econòmiques no són un fenomen nou. Són conegudes les 
depressions viscudes a les economies capitalistes, com la del 1873, el 
crac de 1929 o la crisi dels anys 70, a partir de la qual es 
reestructuren els mecanismes d'obtenció del beneficis pel capital. 
La globalització i el seu mecanisme de gestió, les polítiques 
neoliberals, esdevindran els eixos centrals de la nova dinàmica del 
capitalisme, i són els elements que ens portaran a la crisi actual. En 
la història més recent, s'han viscut altres crisis secundàries, com la 
Crisi del deute", al 1982 o la crisi de l'any 2000, lligada a 
Pensorrament de la "bombolla tecnològica", basada en el boom 
d'Internet. 

Per tant, podríem dir que el capitalisme porta acumulades tot un 
seguit de crisis que fan pensar que CAPITALISME i CRISI són 


dues paraules indestriables. 


Quan parlem de crisis, a què ens referim2 


Les crisis són períodes econòmics en els que s'interromp la 
circulació de capital i la generació de beneficis. Es caracteritzen per 
la davallada del PIB, l'augment de l'atur, la caiguda del consum i 
grans variacions dels preus. 


Molts dels economistes actuals, diuen que no existeixen teories per 
explicar el perquè de les crisis. Atribueixen els seus orígens a 
fenòmens externs al propi sistema capitalista, com ara questions 


naturals (males collites, 
climatologia...) o humanes 
(els cicles d'eufòria i 
desconfiança que puguin 
tenir els inversors, errors 
de Vintervencionisme 
polític, guerres, 
revolucions...). 

Però segur que aquesta és la única manera d'explicar les crisis2 


La visió més liberal de l'economia diu que el capitalisme és un 
sistema econòmic perfecte, capaç de regular-se per si sol gràcies al 
lliure mercat i a la llei de l'oferta i la demanda. Per tant, el 
capitalisme, com a sistema, no pot entrar en crisi, i els governs, en 
conseqúència, no han d'intervenir en les decisions econòmiques, i 
s'han de limitar a no posar-hi traves. Llavors, per tal de justificar 
aquests períodes econòmics que hem esmentat, diuen que l'evolució 
del sistema no és lineal, sinó que es tracta de cicles econòmics. 
Aquests, estan formats per un període de recessió, una depressió, un 
període d'expansió i una crisi. 


Es: 


anys 70. Aquesta argumenta que, per mantenir el sistema 


Una altra visió de l'economia, que 
sorgeix a partir de crach del 1929, 
és la que parteix de la tesi de 
Reynes, que va ser aplicada des de 
la segona gerra mundial fins als 


capitalista, l'estat ha d'intervenir protegint les economies nacionals 
i fent grans inversions públiques que serveixin per a reactivar la 
demanda de l'economia en els temps de decreixement econòmic. 
Més endavant, veurem que aquest model s'encarrega de posar un 
pedaç a l'endèmic problema capitalista, ja que solucionarà els 
problemes de manera de temporal, però reapareixeran en el futur 
encara més accentuats. 


En canvi, la visió marxista de 
l'economia i la societat permet 
fer una anàlisi ben diferent, tant 


de les crisis com del propi 


sistema capitalista, i ens pot 
explicar, a la perfecció, què és el MÉS DINERS ies ÉS DINER 


que està passant. 


D'ACUMULACIÓ 


El capitalisme és un sistema 


econòmic que té com a objectiu 

obtenir el màxim benefici privat. Per a assolir-lo, es basa en la 
inversió i el creixement permanent del capital, i per a que funcioni 
el sistema econòmic, aquest no pot estancar-se, ni decréixer. Per 
tant, els capitalistes necessiten contínuament reinvertir el capital 
que tenen perquè no s'estanqui i pugui, en un futur, generar nous 
capitals. Podem parlar, aleshores, d'un espiral on el capital és cada 
cop més gran, és a dir, hi ha una acumulació del capital. I aquí és on 
recau el problema principal del capitalisme, que fa que, una vegada i 
una altra, apareguin les crisiss Això és el que pretén explicar 
aquesta exposició. 


2. EL CAPITALISME, ELS BENEFICIS I ELS SALARIS 


Com ja s'ha comentat, el funcionament del capitalisme està basat 
en la constant recerca del major benefici possible. Cal tenir present 
que els beneficis en el capitalisme s'obtenen a partir de l'explotació 
del treball en el procés productiu. Aquesta explotació és el que 
anomenem plusvàlua i la podríem definir com la diferència entre el 
que cobra el treballador i el que ell produeix durant la seva jornada 
de treball. Per tal d'incrementar al màxim aquesta plusvàlua, els 
empresaris o capitalistes busquen sempre aquest benefici 
redibilitzant al màxim la seva producció de mercaderies. Per 
aconseguir-ho, poden emprendre dues vies: 

-Reduir el cost de la mà d'obra (augmentant el nombre d'hores 
treballades, reduint el personal, congelant salaris, deslocalitzant 
fàbriques...) 

-Millores en el capital constant (infraestructures, tecnologies...) que 
els permetin augmentar la producció en un menor temps. 


Pel que fa a la diferència 
entre — els — salaris — i la 
producció, aquesta distància 
s'ha anat accentuant en les 
darreres dècades en totes les 
economies capitalistes. Els 
treballadors cada cop 

perceben una renda real més baixa si es compara amb l'augment de 
la productivitat dels beneficis, de la renda total i per tant, de la 
riquesa del país. Í fins a dia d'avui, la classe treballadora, ha 
aguantat aquesta disminució del salari real gràcies a l'endeutament. 
En els darrers anys, hi ha hagut un progressiu endeutament de les 
vides fins al punt que ha calgut incrementar els préstecs per pagar 
l'habitatge, el cotxe i tota mena de béns de consum. 


D'altra banda, els capitalistes inverteixen en tecnologia per tal 
d'optimitzar el procés de producció, amb maquinària més efectiva, 
més especialitzada i informatitzada. El problema apareix quan 
invertir en tecnologia per millorar la producció acaba sent més car 
que el propi benefici que es pugui generar. Aquest fenomen, 
s'anomena estancament de la taxa de guany i, com es detalla més 
endavant, és una de les causes fonamentals de l'aparició de la crisi. 
Per tant, apareix una contradicció evident al si del sistema 
capitalista, ja que els interessos dels propis capitalistes porten a una 
situació de col-lapse del sistema. El que podríem resumir com "allò 
que és bo per un capitalista no és bo pel capitalisme". 


Com que l'economia productiva no pot generar els beneficis que el 
capitalisme necessita per mantenir l'espiral d'acumulació, els 
capitalistes han d'invertir en el capital financer. En aquest sentit, 
cal diferenciar els conceptes capital productiu i capital financer. El 
primer, també anomenat pels marxistes "riquesa"o capital real, és el 
conjunt d'elements que serveixen per produir diners a partir de la 
venda de serveis o mercaderies. En canvi, el capital financer és el 
conjunt de diners, actius o accions que resulten indispensables pel 
funcionament de l'economia real (per finançar inversions). Però a 
partir d'un cert moment de la història recent es produeix la 
separació entre el capital financer i l'economia real. El creixement 
de l'esfera financera especulativa esdevé cada cop més important i 
es converteix en l'element dominador del capitalisme actual. 


Així doncs, la diferència rau en que gran part dels recursos de 
l'esfera financera no participen de l'espiral d'acumulació produint 
béns i serveis reals, sinó que generen diners ficticis. Diners que "no 

existeixen" però que alhora generen encara més diners ficticis, amb 
els quals s'anirà construint un castell de cartes que ara trontolla. 


Potser, ara es pot començar 
a veure que la crisi no és 
quelcom tan extern al 
sistema, sinó que són les 
pròpies dinàmiques 
internes les que la generen. 


Més enllà de factors externs 
que puguin influir. en 


l'economia, els capitalistes 
comencen a tenir problemes per obtenir beneficis cada cop més alts, 
i han construit i especulat amb un capital financer fictici, que no 
correspon al capital productiu real. Aquesta és una idea que es 
desenvolupa més endavant. 

3. LA CRISI ECONÒMICA I LA CRISI FINANCERA 


La crisi financera és tan sols una expressió més de la crisi 
econòmica, és la forma en la qual la percebem al començament. 
Però, alhora, no es pot obviar que estem davant una crisi estructural 
del capitalisme que ens afecta des de diverses perspectives: una crisi 
financera a nivell mundial, una crisi en els mercats bancaris i 
immobiliaris i una crisi en la construcció, que està afectant a tots 
els sectors de la economia. Alhora, ens trobem davant d'una crisi 
energètica, —accentuada —per l'imminent —esgotament — dels 
combustibles fòssils, i una crisi alimentària que també s'explica 
més endavant. En resum, que parlar només de la crisi financera 
com la causa de la situació actual i de les seves consequències és 
obviar la veritable crisi del capital que estem vivint. 


Laia 
LO Ra ADA) 


CRISIALA — 
CONSTRUCCIÓ 


ÒRISI DEL 
RCAT 
QBILIARI 


(23 Nucli Comú PRESENT O POSSIBILITADOR DE TOTES LES CRISIS 


CRISI 
ENERGÈTICA 


CRISI ALIMEN 


En el centre de tots aquests fenòmens hi ha una característica que 
sempre es repeteix: la base del capitalisme, és a dir, la necessitat 
d'explotar cada cop més la classe treballadora i els recursos naturals 
existents al planeta que, en definitiva, és el que ha generat totes 
aquestes crisis. 

4. LA BOMBOLLA FINANCERA 


Una bombolla, tal i com indica el símil, es pot veure com un gran 
globus de sabó que es va inflant, però en el seu interior no conté res 
més que aire i , tard o d'hora, acaba explotant. Per intentar entendre 
la bombolla financera, cal veure abans que gran part dels diners que 
actualment estan en circulació són ficticis, és a dir, que no tenen 
base real, no existeixen. 


Per entendre els esdeveniments que han succeit en la història més 
recent, cal plantejar un conjunt d'elements que hi han intervingut: 
els diners ficticis, l'economia especulativa i els mecanismes de 
control. 


Els diners ficticis 


Imaginem, per exemple, que una persona diposita r00€ en un banc. 
Com que el banc té l'obligació de tenir una part dels diners en 
efectiu (suposem que 20€), els altres 80€ s'utilitzaran per donar un 
crèdit a un segon client. Aquest segon client, els utilitzarà per 
comprar béns o serveis a un tercer. Í aquest tercer, guanyarà els 80€ 
i els tornarà a dipositar al banc. El banc, aquesta vegada guardarà 
20€ més, en forma de diners reals, però els altres 60 tornarà a cedir- 


i 


200 € FICTICIS 
100 € REALS 

los en crèdits. Al final de l'operació els diners tornaran al banc. Si 
es repeteix l'operació, el banc cedirà dos cops més, 40€ i 20€, a dos 
nous clients. Per tant, mentre el banc té en efectiu els r00€ inicials, 
ha generat 80460440-20-200€. Són nous diners que els clients tenen 
als seus comptes, però que no existeixen. Com pot ser Doncs 
perquè si els clients dels bancs, no poguessin tornar els crèdits, 
aquests 200€ desapareixerien. 


En realitat, els diners que els bancs han de tenir dipositats sense 
prestar-los en forma d'un nou crèdit són tan sols el 200 del seu 
capital total. Per tant, la quantitat de diner fictici que es crea és 
molt superior, fins arribar al punt per cada euro real n'hi ha 5o de 
ficticis. 


Les subprimes 


A ——— Aquests diners ficticis se 
sustenten en la capacitat 
que tenen els clients del 
banc per poder-los tornar en 
un futur. Un dels problemes 
apareixen quan els crèdits, 
que les entitats financeres 
donen, no tenen garanties 
de ser retornats. És el cas de 
les subprimes o, el que és el 
mateix, hipoteques 
escombraria o d'alt risc. Es 


tracta — dels —diners, —per 
exemple, que els bancs dels EUA han prestat a gent sense recursos 
ni capacitat de tornar els crèdits, però que aquestes entitats 
pensaven que podrien recuperar, basant-se en l'augment del preu 
dels habitatges amb els quals els clients s'havien hipotecat. 
Aquestes entitats financeres americanes, després venien aquestes 
hipoteques a altres bancs de tot el món. Per fer-ho, el que venien 
eren paquets d'actius, on incloien tant hipoteques d'alt risc (com 
ara les subprimes) com hipoteques de baix risc (on hi havia una 

solvència garantida dels clients del banc). Un cop els preus dels 
habitatges han baixat i els interessos hipotecaris han augmentat, 
moltes d'aquestes hipoteques no han pogut ser retornades. I com 
que els actius tòxics (que contenien hipoteques escombraria) han 
quedat repartits per tot el món, això ha fet que grans bancs com el 


Freedie Mac o el Fannie Mae ja hagin fet fallida. 


La borsa 


COCA-COLA Del 07-09-07 al 02-10-09 


Però hi ha més factors dg de 


que propicien la 
inflació de la bombolla. 
La borsa n'és un clar 
exemple, ja que les 
accions de les empreses 
no s'ajusten al valor 
real de cada entitat, 
sinó a l'expectativa de 


guany que generen. En 


Gràfico Diario de 400 Sesiones 


els darrers temps, s'ha 


pogut veure com 
moltes accions pujaven de manera descomunal en empreses on el 
seu valor real no havia variat gaire. Com a exemple, podem 
observar a la imatge l'evolució en borsa de les accions de Coca- 
Cola. Com pot ser que entre gener i desembre de 2007 el valor de la 
companyia es dupliquiP És que en un any la gent havia passat a 
beure el doble de Coca-ColaP I per si fos poc, moltes de les empreses 
que han jugat amb aquesta economia financera, són empreses de 
fons d'inversió o de pensions privades. 


Per tant, ens tornem a trobar en un abisme cada cop major entre 
l'economia real (productiva o industrial) i l'economia financera 
fictícia, que es basa en els beneficis esperats per al futur o en 
l'augment del preu dels pisos. Aquest abisme encara es retro- 
alimenta més amb negocis cada cop més arriscats, amb unes 
sobrevaloracions més altes d'actius, amb una tendència a la 
superproducció i amb una "riquesa fictícia" que ha fet que, fins fa 


I 

poc, l'espiral d'acumulació capitalista, no hagi deixat de créixer i 
créixer, com una bombolla. 


Els mecanismes de control 


Tota aquesta bombolla financera s'ha basat en unes expectatives 
que no s'ajusten a la realitat. Ara, als mitjans de comunicació, ens 
expliquen que el problema va ser la fallida en els mecanismes de 
control, encarregats d'avaluar els riscos i la riquesa real de les 
empreses. Aquests mecanismes, que en un primer moment eren 
públics, van ser privatitzats (i reduits a partir de la dècada dels 80) 
als anys, convertint-se en empreses (agències de Rating i auditories 
de comptes), que durant molt temps s'han dedicat a qualificar la 
solvència molt per damunt de la real. Per tant, s'obvia que aquestes 
agències eren un engranatge més del sistema encarregat d'inflar la 
bombolla. A tall d'exemple, una setmana abans de la fallida de 
Lehman Brothers, aquesta entitat havia estat qualificada amb un 


AAA, és a dir, la major fiabilitat possible. 

5. L'EXPLOSIÓ DE LA BOMBOLLA: UN PUNT I APART EN 
LA HISTORIA DEL CAPITALISME 


Com tota bombolla, la financera ha acabat per esclatar en els últims 
temps. La segúent cronologia ens ajuda, amb fets concrets, a 
entendre pas a pas, com ha succeit el procés. 


Anys 2004-2007 


Amb la premissa que els preus dels pisos no deixarien de pujar i que 
els tipus d'interès sempre serien baixos, els bancs dels EEUU es 
dediquen a crear les hipoteques subprimes i a vendre-les a entitats 
financeres de tot el món. 


Agost 2007 


Els tipus d'interès, que s'havien 
mantingut baixos des del 2001, 
pugen i, consegúentment, també 
ho fan els interessos de les 
hipoteques. Moltes famílies nord- 
americanes a qui havien concedit 
hipoteques d'alt risc, ofegades per 
la disminució del salari real, per 
l'endeutament progressiu i, ara, 


per la pujada de les hipoteques, es 

veuen incapacitades per tornar els diners. A alguns bancs els 
comença a faltar liquiditat, és a dir, diners per tornar als seus 
clients, i comencen a saltar les primeres alarmes. Les entitats 
financeres prenen consciència dels actius tòxics que tenen, i s'estén 
la desconfiança mútua entre els diferents bancs, que deixen de 
prestar-se diners entre ells. En només vint dies, desapareixen del 
mercat financer 4,5 Bilions de dòlars, és a dir, diners que no havien 
existit mai i que ara algú els ha perdut. 


Agost - Desembre 2007 


L'espiral d'acumulació financera a què s'ha fet referència, que 
s'havia anat construint basat en el diner fictici, comença a fer 
marxa enrere. Cau la venda d'habitatges i, consequentment, el preu 

d'aquests. A l'Estat Espanyol, cau la immobiliària Astroc, 
paradigma de promotora que s'havia enriquit fruit de la bombolla, i 
darrere hi van altres com Colonial, que deixen centenars 
d'habitatges a mig construir. 


Abril 2008 

Per primer cop des dels 
anys setanta, la doctrina 
oficial dels agents 
econòmics "internacionals 
(FMI, Banc Mundial...) 
queda contradita per la 
seva pràctica. Un informe 
del FMI diu, per primera 


vegada, que els estats han 


de sortir a salvar els bancs, 
i el discurs econòmic del neoliberalisme queda desautoritzat, cosa 
que s'ha de considerar un fet històric. En pocs dies, es passa de la 
negació de la crisi al pànic arran de l'aparició dels resultats 
econòmics del 1r trimestre 2008. Com que els beneficis de moltes de 
les empreses no són els esperats, tota l'economia fictícia, basada en 
la predicció de grans beneficis, inflada per la dinàmica especuladora 
i la sobrevaloració de l'economia real, comença a enfonsar-se i 
s'evidencia la crisi, s'estén el pànic en totes les esferes de 
l'economia i es desploma la borsa. Una darrera l'altra, van caient 
entitats financeres, com les ja esmentades Freedie Mac o Fannie Mae 
o més a prop, Martinsa Fadesa. 


Setembre 2008 

El govern nord-americà deixa caure Lehman Brothers, mentre que 
salva de la caiguda l'asseguradora AIG, on es trobava invertida la 
meitat de les pensions dels EUA. Apareixen els plans de 
salvament" o "rescat", amb 700.000 milions de dòlars als Estats 
Units i "plans de rescat" als governs europeus que, segons diuen, 
garanteixen els estalvis dipositats en bancs i caixes. De totes 
maneres, aquestes operacions, pagades amb diners públics, no són 
suficients per pal-liar l'abast de la crisi. La borsa, dia rere dia, 

segueix caient, ja que la crisi de l'economia financera ja s'ha 
traspassat a l'economia real, com podem observar amb el descens de 
la producció o la progressiva pèrdua de llocs de treball. 


Actualment, ens trobem a l'expectativa dels fets. La crisi que ens 
afecta només ha començat i les consequències són, ara mateix, 
imprevisibles. El que sí que podem fer ara mateix és observar la 
doble moral amb la que les estructures de poder estan gestionant la 
opinió pública. 


e — Ara donen la culpa a l'ambició o l'avarícia dels agents borsaris i 
bancaris d'haver-nos portat fins a aquesta situació. Aquesta 
ironia no contempla que aquesta gent ha estat seguint ordres. 
Simplement, han fet la seva feina: basar-se en els principis 
fonamentals del capitalisme. 

e Ò0També es parla ara de limitar els sous dels grans gestors 
bancaris. Í els sous dels propietaris de les grans multinacionals 
I els de les constructores2 

e —Molts dels grans economistes neoliberals no troben explicació 
davant la crisi. És clar, el seu sistema econòmic potser no era 
tan perfecte com es pensaven o defensaven. 

e Fins i tot han sortit grans dirigents anunciant "una pausa en 
l'economia de mercat", o bé una "refundació del capitalisme". 
Això vol dir que, quan hagi passat la crisi, tornaran a fer les 
mateixes polítiques econòmiques2 

6. LA CRISI ENERGÈTICA 


El mateix 0) 
capitalisme i el 
mateix espiral 
d'acumulació, 

que ha portat a la 
situació actual en 


Bition Barrets a year (Gòia) 


DPàmbit financer, 
ha portat també 
a un col-lapse en 
l'obtenció de 


fonts d'energia. 

Els darrers anys, símbols —de 0 progrés econòmic i de 
desenvolupament, han anat acompanyats d'un augment desmesurat 
en el consum d'energia, tant pel que fa al consum directe com a la 
producció d'altres béns. L'optimització del benefici econòmic en el 
qual se sustenta el sistema capitalista ha fet, inevitablement, deixar 
de costat la rendibilitat energètica en els processos productius. Il 
aquesta energia ha provingut, en els darrers 50 anys, principalment 
del petroli, així com del gas i el carbó. Als Paisos Catalans, 
depenem totalment d'aquests combustibles, ja que representen un 
8000 de l'energia consumida, essent, amb un 17 90, l'energia nuclear 
la segona font més utilitzada. Però el petroli és un bé escàs a la 
Terra i, ara, a finals del 2008, tots els estudis apunten a que s'ha 
superat el zenit de producció petroliera. Podem observar en la 
gràfica com el ritme d'extracció de petroli ha arribat a un pic, i que 
en les properes dècades aquesta taxa serà decreixent degut al 
progressiu esgotament del combustible. Amb aquesta situació, 
apareix una nova contradicció en el propi sistema: el capitalisme 
necessita créixer any rere any i tot apunta a que, en aquest sentit 
almenys, serà al revés. 


Durant la primera meitat del 2008 el Barril Brent havia pujat dels 


70 als 150 dòlars. No obstant, amb l'explosió de la crisi financera, la 
demanda petroliera al món s'ha reduit, de manera que el preu del 

combustible ha tornat a baixar. Cal apuntar, però, que la 
Organització Mundial de Paisos Exportadors de Petroli ja ha 
anunciat un descens en la producció per tal de fer front a la caiguda 
de preus. Però aquest descens en el preu és només temporal, ja que 
l'oferta de petroli en les properes dècades anirà caient any rere any, 
endinsant-nos cada cop més en la crisi energètica més greu que mai 
hagi viscut la humanitat. La necessitat de trobar noves fonts 
d'energia ha portat a consumir, cada cop més, noves fonts 
d'energia, entre elles les energies renovables, l'energia nuclear i els 
agrocombustibles, generats amb blat, ordi, blat de moro o canya de 


sucre. 


De totes maneres les energies renovables no poden substituir ara 
mateix l'actual i futur consum energètic, ja que de moment són 
intermitents, la seva densitat energètica és molt petita, la taxa de 
retorn energètic és elevada (la quantitat d'energia consumida per a 
produir energia) i, a més a més, encara estan en una fase molt 
embrionària pel que fa al desenvolupament tecnològic. L'energia 
nuclear tampoc pot ser una opció de futur. Per a valorar la 
rendibilitat energètica cal tenir en compte tot el cicle, que va des de 
l'extracció de l'Urani fins a la conservació dels residus i, per tant, la 
seva eficiència està encara en discussió, i això sense comptar els 
riscos. A més a més, aquest combustible utilitzat és també limitat. 


Els agrocombustibles, degut a l'exhauriment del petroli i a una falsa 
consciència ecològica, han arribat amb gran força als paisos 
occidentals, que han arribat a plantejar-los com a substitut de la 
benzina. — Diferents — directives — europees —estableixen —que, 
progressivament, els agrocombustibles hauran de representar 
almenys un 1000 de l'energia utilitzada pel transport. Això està 
provocant, tant en els paisos occidentals com, especialment, al 
tercer món, que el cultiu agroalimentari sigui substituit per la 
producció de soja, dacsa, canya i oleaginoses destinades a la 
producció de biocombustibles. Per altra banda, aquesta substitució 
manté la superestructura de poder i els beneficis al voltant de les 
fonts d'energia però, a més a més, a la pràctica, està produint un 

augment dels preus dels aliments i, per tant, el risc de fam per a 
grans sectors de la població en paisos subdesenvolupats. 


Per tant, la situació deriva en que els paisos subdesenvolupats 
, q P P 
abandonen els conreus d'aliments, necessaris per a les seves 

poblacions, per cultivar agrocombustibles per als paisos rics. 


Davant de tot aquest panorama, ens trobem que no hi ha cap opció 
de futur que garanteixi l'actual ritme de consum energètic i, molt 
menys, el ritme de creixement que el sistema capitalista necessita 
per a sobreviure, que és anualment d'un 300. Per tant, plantejar un 
nou model energètic passa, inevitablement, per construir un nou 
model econòmic capaç d'encaixar les necessitats humanes i la 
sostenibilitat del planeta Terra. 


7. LA CRISI ALIMENTÀRIA 


Abans de l'esclat de la bombolla 
financera, un altre fenomen va 
començar a tenir un gran ressò. 
Malauradament, la crisi financera ha fet 
oblidar un problema molt greu que 
afecta a gran part de la població del 
món, i que en els propers anys serà clau 
per entendre els esdeveniments de les 
polítiques internacionals. Es tracta de la 
crisi alimentària. La situació tan crítica 
en la que comencen a trobar-se sectors 


sencers de la població de paisos de la 
perifèria. 


Durant l'any passat, els preus de molts aliments havien pujat de 
manera —espectacular, induits per la dnova demanda yd' 
agrocombustibles, que es basen en la producció de soja, canya, blat, 
arròs o blat de moro. A més a més, la frenada de l'activitat 
especulativa en el món de les finances i en especial la construcció 
ha fet derivar part d'aquesta activitat cap a l'especulació amb 

aliments. No cal dir que això està produint, i produirà en els 
propers temps, efectes catastròfics en els pobles més explotats i 
espoliats del món, cosa que aboca milers de treballadors i camperols 
del món a la pobresa més absoluta. Lluny de la crisi que vivim als 
paisos rics, pobles sencers es troben que no poden fer front a 
l'augment del preu de molts aliments bàsics. Com a exemple, 
durant el febrer i l'abril del 2008, el preu de l'arròs ha augmentat un 
7500, i el del blat un 12006. 


Per tant, la crisi alimentària no només agreuja la misèria i 
precarietat en la qual es troba condemnada gran part de la 
humanitat, sinó que evidencia com, un cop més, el sistema 
capitalista pot permetre atorgar al mateix temps enormes beneficis 
a les grans multinacionals dedicades a la producció d'aliments. 


EP sé Conseqúuències per a les empreses 
Consequències per a la població a: 
multinacionals 


Les tres empreses que monopolitzen el 
control de gra (ADM, Cargill i Bunge) han 
guanyat, en el primer trimestre de 2008, 
3.047 milions de dòlars, un 11026 més que 
l'any anterior. 


2600 milions de persones viuen amb 
menys de 2 dòlars al dia 


Monsanto, la gran multinacional de llavors i 
herbicides, ha guanyat 2230 milions de 
dòlars en el mateix període, un 5496 més 
que l'any anterior. 


Aquesta gent dedica entre un 6099 i un 
8096 dels seus ingressos per adquirir 
aliments bàsics. 


Potash Corporation i Mosaic, les dues 
Avui, hi ha al món 850 milions de corporacions que controlen el mercat 
persones famolenques o desnodrides, J mundial de fertilitzants, guanyen, en aquest 
i cada dia moren 18.000 infants per primer trimestre de 2008, 594,8 milions de 
inanició. dòlars, un 69396 més que en el període 
anterior. 

8. LA RESTRUCTURACIÓ DE L'EUROPA CAPITALISTA 


Davant d'aquesta situació a nivell mundial, la Unió Europea està 
plantejant un seguit de reformes en les seves estructures i 
institucions per tal —de poder competit amb la resta de pols 
capitalistes. Aquestes reformes van encaminades a perpetuar 
l'explotació de la classe treballadora, tant autòctona com 
immigrant. 


El tractat de Lisboa 


Neix de la necessitat de dotar a la Unió 
Europea d'una capacitat política, 
econòmica i militar per competir amb la 
resta d'economies capitalistes. És la 
resposta dels caps d'estat davant l'oposició 
francesa i holandesa a la Constitució 
Europea, que ja va ser votada a l'Estat 
Espanyol al maig del 2006, amb un 2090 


d'oposició als Paisos Catalans i una 
altíssima abstenció. Reforça i centralitza els mecanismes i 
institucions de la Unió Europea, allunyant-los encara més de les 
classes populars i deixant-los en mans de les elits econòmiques. 
Posa la política monetària en mans dels estats més poderosos, 
deixant-la així fora de l'abast de la resta. De la mateixa manera, no 
reconeix cap dels drets de les nacions que no comptem amb un 
estat, i agreuja encara més la discriminació dela nostra llengua, que 
no hi té cap oficialitat. Lluny de suprimir les forces repressives de 
cada estat, aposta per la creació d'un "euroexèrcit" i d'un sistema 
repressiu tant per la política exterior com per la interior. A més a 
més, legitima tot aquest procés amb una producció ideològica i 
propagandística basada en el concepte de ciutadania europea. 


La directiva de les 65h 


Tot i que encara no ha tingut l'aprovació formal al Parlament 
Europeu, el projecte no està enterrat ni de lluny. Aquesta directiva 

autoritza als estats membres a canviar les seves lleis per a permetre 
l'allargament de la jornada de treball fins a les 65 hores setmanals. 
Condemna als treballadors de la Unió Europea a una precarietat 
encara més accentuada, amb més flexibilitat laboral i un increment 
de la jornada de treball. Tot i que parla de "lliure negociació entre el 
treballador i l'empresari", a la pràctica, suposa una obligació del 
treballador d'acceptar les condicions de treball. Així com també 
suposa l'eliminació de les negociacions col:lectives i, per tant, la 
força dels treballadors. També pot potenciar que les empreses 
multinacionals situades en paisos sense aquesta normativa 
amenacin de marxar a altres que sí que la compleixin, pressionant- 
los així per adoptar polítiques encara més neoliberals antisocials i 
conservadores. 

Així doncs, amb processos com aquest, la Unió Europea està fent 
retrocedir gairebé un segle de lluites obreres en defensa dels 
interessos dels treballadors i suprimeix, d'aquesta manera, fites 
aconseguides com la reducció de les jornades laborals. 


La "directiva de la vergonya" 


Aquesta directiva pretén blindar, encara 
més, Europa davant el fenomen migratori. 
Estableix un període màxim de detenció i 
internament de persones immigrants de 18 
mesos, i que un jutge decideixi aquest 
empresonament. 


De la mateixa manera, permet la detenció 
de menors i l'expulsió a altres paisos, sense garantir que seran els 
seus familiars qui se'n faran càrrec. També promou el "retorn 
voluntari", pel qual, si un immigrant sense papers no abandona un 
país en un període molt breu, se l'expulsa i se li prohibeix l'entrada 
durant cinc anys i, en alguns casos, de forma permanent. 

És per això que aquesta directiva se l'anomena "directiva de la 
vergonya", ja que vulnera els Drets Humans, persegueix i 
criminalitza les persones immigrants, i les aboca encara més a la 
desprotecció, desesperació i precarietat. 

9. LES CONSEQÚÈNCIES DE LA CRISI FINANCERA I 
IMMOBILIARIA 


Les consegiències sobre el capital productiu i financer 


La crisi ha provocat la caiguda de moltes empreses financeres i 
constructores, algunes de les quals han estat rescatades pels estats. 
L'activitat econòmica ha frenat en sec, encomanada per la crisi 
financera, i tant les grans empreses com les Pimes han perdut 
capacitat de producció, cosa que ha comportat una recessió 
econòmica. Durant l'any 2009, la previsió de creixement econòmic 
és negativa, s'estima que en el primer trimestre serà d'un -0,290 a 


l'Estat Espanyol segons el FMI. 


Un altre aspecte a observar és la concentració del capital, és a dir, 
com en tota crisi, les empreses que sobreviuen acaben absorbint a 
les que fan fallida. Cada cop, hi ha menys empreses però més riques 
i poderoses. 


A més a més, també cal subratllar que s'està produint un canvi en 
les inversions. L'estancament de l'especulació amb els habitatges i 
els actius financers estan fent que molts inversors apostin per noves 
fonts especulatives. Per exemple, les energies fòssils, cosa que farà, 
a mitjà termini, augmentar de nou el preu dels combustibles, o els 
agrocombustibles, que ja està provocant l'augment desmesurat dels 
preus i farà agreujar, en un futur, la crisi alimentària a la quals'ha 
fet referència. 


La intervenció dels estats 


La política dels estats de tradició neoliberal s'ha vist alterada en els 
darrers mesos per la intervenció en l'economia. Els estats s'han 
proposat salvar el sistema financer amb diners públics. Aquestes 
polítiques, que s'excusen en una falsa preocupació dels polítics per 
protegir els pocs estalvis del més humils, consisteixen en donar 
diners públics a empreses financeres que s'han estat enriquint 
durant anys amb les polítiques especulatives financeres. A tall 

d'exemple, observem els beneficis d'algunes entitats financeres 
durant els darrers mesos, algunes de les quals ara demanen que se 
les salvi de la crisi: 


Entitats Beneficis 1r i 2n Respecte el període 
financeres trimestre any 2008 anterior 


6.935 milions EE 
i Dl) Santander NS IS 5,5 98 més 
BBVA 4.321 milions o sammés —J deu Bè 
d'euros 


I a Caixd' 1.571 milions 7 94 més 
e RE d'euros 
B 
ss Ú 762 milions d'euros 26,1 26 més 


Consequències directes sobre la classe treballadora 


És innegable que durant molts anys ens hem trobat davant d'una 
recessió salarial, és a dir, els nostres salaris han augmentat molt per 
sota del cost de la vida. Però ara, les condicions han empitjorat si hi 
afegim les taxes d'atur que s'estan disparant, les noves directives 
europees que permetran la jornada laboral de 65 hores, dinamitar la 
negociació col-lectiva i l'enduriment de la flexibilitat i precarietat 
laboral. D'aquesta manera els treballadors ens trobem en una 
posició encara més dèbil i explotada. 

A més a més, la disminució dels fons públics fa perillar les 
pensions, cosa que permet començar a parlar d'allargar la jubilació 
als 70 anys i, a més, deteriora molts serveis, com ara la Llei de 
dependència, que durant el 2009 no es podrà aplicar en la seva 
totalitat per falta de diners. 

Totes aquestes consequències apunten en una direcció: l'augment 
de la desigualtat entre els diferents sectors de la població, l'augment 
de la pobresa i la mostra definitiva que la dinàmica capitalista ha 
fracassat en les polítiques de benestar. 

10. ATUR, DESLOCALITZACIONS I ACOMIADAMENTS 


Als Paisos Catalans l'atur ha augmentat en un any, un 5600, i hi ha 
390.000 persones desocupades més que l'any anterior: 204.000 al 
Principat, 158.500 al País Valencià i 22.025 a les Illes. Respecte a 
l'octubre del mateix any 2008, al mes de novembre el nombre de 
persones aturades ha augmentat al país un 7,9400, una xifra 
històrica que, en valors absoluts, vol dir que hi havia al país 805.967 
aturades, 59.327 aturades més que a l'octubre. A la Catalunya Nord 
en són 7.000 més, un augment de l'atur del 6,600 durant el 2008. 
Amb les dades de gener, la situació encara havia empitjorat, la xifra 
total de persones a l'atur als Paisos Catalans arribava 907.000. 
Aquestes dades no compten l'atur a la Franja de Ponent i Andorra. 


Gairebé cada dia podem escoltar als diferents informatius com una 
nova empresa presenta un Expedient de Regulació d'Ocupació 
(ERO) o, directament, tanca les seves portes deixant a molts 
treballadors sense feina. Però aquesta dinàmica, que s'ha agreujat 
sota el pretext que estem en crisi i que els bancs estan restringint la 
concessió de préstecs, porta sent constant durant la darrera dècada. 
El rerefons de la qual és seguir augmentant els beneficis de 
l'empresa. Al 2004, més de 25.000 obreres eren acomiadades dels 
seus llocs de treball als Paisos Catalans, mentre que el 2007 aquesta 
xifra arribava a 30.000. A l'octubre del 2008, s'han acomiadat més de 
60.000 persones. 


Però, contràriament al que ens fan creure, els motius de la 
destrucció del teixit industrial no són la baixa productivitat o la 
competència. Segons l'informe Econòmic presentat pel govern 
espanyol l'any 2007, el sector econòmic que més ha crescut ha estat 
l'industrial (S'r00) i la productivitat per hores treballades també ha 
augmentat un 4'600. 


L'estratègia de l'oligarquia capitalista es fonamenta, primer, en 
acaparar substancioses subvencions públiques (recordem que la 
factoria de Ford a Almussafes ha rebut, en els darrers 15 anys, 165 
milions d'euros en ajudes públiques directes). També s'aprofita 

d'incrementar la precarietat laboral i l'explotació, així trasllada, 
posteriorment, les fàbriques als paisos del nord d'Àfrica, de 
l'Europa de l'est o del sud-est asiàtic. En aquests paisos, la mà 
d'obra és més barata, les condicions d'explotació laboral són molt 
més favorables per tal de poder mantenir i incrementar les taxes de 
benefici, les taxes ecològiques a pagar són molt inferiors i la 
interferència dels poders públics en les empreses acostuma a ser 
més permissiva. Per tant, les deslocalitzacions no són un conflicte 
de competència entre paisos, sinó una agressió més a les classes 
treballadores, tant dels i les treballadores que es queden sense feina 
com de les que patiran l'explotació de les noves factories, i on els 
únics grans beneficiats són els propietaris i dirigents d'aquestes 
multinacionals. 


e L'automobilística o Nissan 
pretén —acomiadar —1.680 
treballadors/es (4000 de la 
plantilla) per tal de reduir 
la producció, que s'ha 
traspassat a altres paisos. 
També es planteja 
acomiadar-ne més de 400 el 


2009. Si tenim en compte 
els proveidors actuals de l'empresa, unes 7.000 famílies es 
poden veure afectades. 

e o La multinacional automobilística SEAT que a finals del 2005 ja 
havia acomiadat 660 treballadors/es, ha presentat un ERO 
d'acomiadaments temporals que afecten 4900 persones. 

e A l'Igual que SEAT, l'empresa Ford ha plantejat un ERO 
temporal que afecten 4500 llocs de treball. 

e 0 L'empresa Mahle dedicada a la fabricació de components per a 
l'automoció ha plantejat un ERO per acomiadar 250 persones de 
les seves dues plantes de Vilanova i la Geltrú, la meitat de la 


plantilla. 

A Manresa, l'empresa de pneumàtics Pirelli, que l'any passat 
havia obtingut 5 milions d'euros en beneficis, ha presentat un 
ERO que afecta a 280 treballadors/es, un 3300 de la plantilla. 

Tot i comptar amb una de les majors fortunes de València, 
l'empresa de Ceràmiques Lladró pretén reduir 275 llocs de treball, 
el 19 00 de la plantilla. 

Durant l'any 2007, les empreses tèxtils de la Selva Buretex, Sans 
Branded Apparel i Grup Pasarela han acomiadat 276 treballadors 
en diferents ERO's. 

El grup tèxtil Colortex situat a Ontinyent també ha presentat un 
ERO que afecta 70 persones de la seva plantilla. 

A Frigo, empresa propietat de la multinacional Unilever, s'han 
acomiadat 268 treballadors/es, un 8000 de les quals són dones. 
Aquesta multinacional pretén, en un futur, tancar més de 50 
fàbriques arreu del planeta i deixar a més de 20.000 treballadors 
al carrer. 

La companyia de telecomunicacions Telefónica pretén reduir en 
700 llocs de treball la seva plantilla, tot i que el 2007 ha obtingut 
un benefici de 8.900 milions d'euros, ni més ni menys que un 
4200 més que l'any anterior. Aquesta reducció de llocs de treball 
es concentra en les prejubilacions, que la companyia ha fixat en 
l'edat de 48 anys. Per la seva banda, l'empresa ONO ha 
presentat un ERO que afecta 300 treballadors/es. 


Desenes i desenes d'empreses han tancat recentment o han 
reduit les seves plantilles, i moltes d'altres ho faran en els 
propers temps. Algunes de les que ja ho han fet són: Lear, Valeo, 
Puigneró, Ca Blanquerna, Blanq-Bell, Indústries Esteba, Filatures 
Bures, Buretex, Industrial Aragonés, Auxiliar Estambrera, Morago 
1982, Mitasa, Estampados Sanchis, Mesta, Autotex, Novalux, 
Samsung, Funosa, Panasonic, Levi's, Lamparaz Z, IAR, Domar, 
Fisipe, Hasbro, Heuvlett-Pachard, Printer, Pirelli, Miniuvatt, Jesmar, 
Ferrys, MB, Celestica, Sas-Abrera, Braun, Sysmo, Frape-Behr, 

Casa Buades, Roca, Soshai, Manufacturas Modernas de Metales, 
Girbau, Compounding SL, Derbi, Burberry... 

En total s'han presentat l'any 2008 més de 600 EROs als Paísos 
Catalans. 

1. MÉS I MÉS PRECARIETAT A LA VIDA 


Lloguers i hipoteques 


Tants anys d'especulació 
immobiliària han acabat per fer 
explotar la bombolla, que ha fet 
ensorrar empreses del sector i ha 
deixat a milers de treballadors/es 


sense feina. Però les : 
consequències no s'acaben aquí, ja que l'augment que han patit el 
preu dels pisos durant la darrera dècada segueix sent desorbitat i, 
per tant, inaccessible. 


Preu del metre quadrat d'una vivenda a l'Estat Espanyol 

La primera consequència ha estat l'endeutament de la classe 
treballadora, que ha hagut d'afrontar la recessió salarial demanant 
préstecs i hipoteques. En els darrers 6 anys, el valor de 
l'endeutament ha passat de representar el 5600 del PIB a ser el 12706. 
Per tant, hem arribat a un extrem on moltes famílies ja no poden 
endeutar-se més, després d'haver demanat crèdits per la casa, el 
cotxe o altres béns. Pel que fa als joves, l'emancipació ha passat a 
ser una tasca inimaginable. Tot i això el problema més greu recau 
en altres edats i situacions (com divorcis o gent gran), on anar-se'n 
a viure sol segueix sent impossible. 


L'augment desmesurat dels preus ha influit en les nostres vides en 
tant que no podem anar a viure al barri o poble on volem, sinó on 
ens ho podem pagar. D'aquesta manera, els sectors més desafavorits 
queden, cada cop més, arraconats en els "barris pobres". 


El preu de la vida 


Durant el 2007, seguint la dinàmica dels darrers anys, la recessió 
salarial s'ha accentuat amb l'increment dels preus en general. S'ha 
parlat de l'habitatge, però no es pot oblidar l'augment del preu dels 
aliments, accentuat per l'especulació que en els últims anys hi ha 
hagut en la producció d'aquests. El preu dels combustibles, tot i que 
en els darrers mesos han tingut una treva arran del descens del 
consum fruit de la crisi econòmica, s'havia disparat el 2006 i 2007, 
repercutint així en el cost dels transports i l'agricultura. 


Pobresa i pobresa extrema 


Com venim apuntant, la crisi agreuja la situació econòmica de tota 
la població, però aquells amb menys recursos són els que en 
pateixen les pitjors consequències. Un sector molt important de la 
nostra societat es troba en risc imminent de caure en la pobresa. El 
deteriorament dels serveis socials, causats per les privatitzacions i 
la menor distribució econòmica dels estats, poden aguditzar aquesta 
situació, com és el cas de la Llei de dependència. Tampoc hi ajuden 
les polítiques agressives com els lloguers abusius o el "Mobbing", 
que està deixant, cada dia, gent de totes les edats dormint als 

carrers o demanant prestacions socials per a poder viure. A tall 
d'orientació, la demanda dels serveis socials municipals de 
Barcelona va créixer al primer mig any del 2008 entre un 5 i un 1590 
i a Mallorca es calcula que hi ha hagut un augment d'entre 25 i el 30 
09 durant el tercer trimestre de l'any 2008, en comparació amb el 
mateix període del 2007. 


Pressió i repressió 


L'encariment de vida ens condiciona fins al punt que limita la 
nostra capacitat d'acció davant els problemes que ens envolten. La 
possibilitat de perdre la feina i no poder, per tant, pagar la hipoteca, 
els crèdits o el lloguer, genera una sensació d'inseguretat que 
dificulta participar de les reivindicacions laborals. És a dir, que 
moltes de les demandes socials es deixen de fer o es redueixen per 
por a perdre la feina. 

Encara és més greu el cas de molts immigrants, que no poden 
denunciar les condicions d'explotació en les quals sobreviuen per la 
seva condició d'il-legals. La nova directiva europea del retorn porta 
cap a una situació encara més precària als immigrants, amb un risc 
de ser deportats encara més gran i, per tant, amb menys capacitat 
per canviar el seu entorn. 

Però és en el conjunt de la classe 
treballadora on la posició de força es 
veu, dia a dia, cada cop més retallada. 
Les directives europees, que aposten 
per la negociació individual en comptes 
de col-lectiva, deixen als treballadors 
encara més indefensos davant les 
polítiques de contractació laboral. Les 
polítiques de control i repressives 
contra els moviments socials s'han 
sofisticat i professionalitzat. Mentre 
que les lleis del civisme han limitat l'ús 
de l'espai públic i anul-len el potencial 


del carrer per a reivindicacions socials. 

